Έκτορ Ραούλ Κούπερ

Ποδοσφαιρική καριέρα

Ο Κούπερ αγωνιζόταν ως αμυντικός, ξεκίνησε την ποδοσφαιρική του καριέρα το 1976 από την Φέρρο Καρρίλ Οέστε, τον επόμενο χρόνο μεταπήδησε στην Ιντιπεντιέντε Ριβαντάνια, αλλά επέστρεψε την επόμενη σεζόν στην Φέρρο Καρρίλ Οέστε. Έμεινε εκεί για το μεγαλύτερο μέρος της ποδοσφαιρικής του καριέρας μέχρι το 1988 αγωνίστηκε με την ομάδα στην πρώτη κατηγορία της Αργεντινής το 1982 και το 1984. Το 1988 μεταπήδησε στην Ουρακάν όπου και έκλεισε την ποδοσφαιρική του καριέρα το 1992. Αγωνίστηκε 5 φορές με την φανέλα της εθνικής ομάδας της χώρας του.

Προπονητική καριέρα

Ο Κούπερ ξεκίνησε την προπονητική του καριέρα στην Ουρακάν, ενάμιση χρόνο μετά το τέλος της ποδοσφαιρικής του καριέρας. Το 1995 μετακινήθηκε στην Λανούς. Το 1997 ήρθε στην Μαγιόρκα και την πρώτη του σεζόν οδήγησε την ομάδα στον τελικό του Κυπέλλου Ισπανίας όπου έχασε από την Μπαρτσελόνα. Την επόμενη σεζόν οδήγησε την ομάδα στον τελευταίο τελικό στο Κύπελλο Κυπελλούχων Ευρώπης όπου έχασε από την Σ.Σ. Λάτσιο, την ίδια σεζόν κέρδισε την Μπαρτσελόνα στο τελικό του Ισπανικού Σούπερ-καπ ενώ οδήγησε τη Μαγιόρκα στην τρίτη θέση του Ισπανικού πρωταθλήματος που της επέτρεψε να αγωνιστεί στο Τσάμπιονς Λιγκ. Ο Κούπερ πηγαίνει στην Βαλένθια ΚΦ το 1999 και την οδηγεί σε δύο τελικούς Τσάμπιονς Λιγκ αλλά χάνει και τους δύο το 2000 εναντίον της Ρεάλ Μαδρίτης και το 2001 εναντίον της Μπάγερν Μονάχου στα πέναλτι. Το 2001 πηγαίνει στην Ιταλία και την Ίντερ στα δύο χρόνια που έμεινε στην ομάδα κατακτάει την 3η και την 2η θέση στο Πρωτάθλημα ποδοσφαίρου Ιταλίας φτάνει ως τους 8 του Τσάμπιονς Λιγκ το 2002-03 αλλά αποκλείεται από την συμπολίτισσα ΑΚ Μίλαν στα εκτός έδρας γκολ. Απολύθηκε από την Ίντερ μετά από ένα κακό ξεκίνημα της ομάδας το 2003. Την σεζόν 2004/05 αναλαμβάνει ξανά τη Μαγιόρκα που βρισκόταν σε θέσεις υποβιβασμού και καταφέρνει να σώσει την ομάδα την τελευταία αγωνιστική. Την επόμενη σεζόν η ομάδα έχοντας πολλά άσχημα αποτελέσματα βρίσκεται στο τέλος της Βαθμολογίας υπό την πίεση των λάθος επιλογών ο Κούπερ οδηγείται στην παραίτηση τον Φεβρουάριο του 2006. Το 2007 αναλαμβάνει την Ρεάλ Μπέτις, αλλά απολύεται στις 2 Δεκεμβρίου του ίδιου έτους μετά από μία ήττα από την Αθλέτικο Μαδρίτης. Τρεις μήνες αργότερα αναλαμβάνει την Πάρμα και πετυχαίνοντας μόνο 2 νίκες σε 10 αγώνες την οδηγεί στον υποβιβασμό και απολύεται. Το 2008 αναλαμβάνει την Εθνική ομάδα αντρών της Γεωργίας αλλά μια και απέτυχε να πραγματοποιήσει με την ομάδα ούτε μια νίκη το συμβόλαιο του δεν ανανεώνεται. Στις 3 Νοεμβρίου του 2009 αναλαμβάνει τον Άρη Θεσσαλονίκης έως το τέλος της σεζόν 2009-10 και καταφέρνει να φτάσει η ομάδα μέχρι τον τελικό κυπέλλου και να εξασφαλίσει την είσοδο της στα Playoff(στην κανονική διάρκεια η ομάδα τερμάτισε 5η).Στα Playoff με μεγαλειώδη νίκες απέναντι σε Ολυμπιακό και ΠΑΟΚ εξασφαλίζει την 4η θέση και την συμμετοχή της ομάδας στον 2ο προκριματικό του Europa League.Τα καλά αποτελέσματα ωθούν την διοίκηση της ομάδας σε πρόωρη ανανέωση του συμβολαίου του ως τον Ιούνιο του 2011 . Την χρονιά 2010-2011 στο πρωτάθλημα η ομάδα έχει διακυμάνσεις αλλά στην Ευρώπη,καταφέρνει να μπει στους ομίλους του Europa League. Ο όμιλος του Άρη με αντιπάλους την κάτοχο του τροπαίου Ατλέντικο Μαδρίτης την δευτεραθλήτρια Μπάγερν Λεβερκούζεν και την Ροζεμπουργκ(που αποκλείστηκε από το Champions League) θύμιζε ομίλους Champions League.Η ομάδα όμως κατάφερε με 2 νίκες απέναντι στην Ατλέτικο και μια απέναντι στην Ρόζεμπουργκ αλλα φέρνοντας ''λευκή ισοπαλία'' με την Λεβερκούζεν να εξασφαλίσει την δεύτερη θέση στον όμιλο και  να προκριθεί στος ''32'' της διοργάνωσης.Εκεί αποκλείστηκε από την πανίσχυρη Μάντσεστερ Σίτυ. Ωστόσο, στις 18 Ιανουαρίου 2011 υπέβαλε την παραίτησή του από τον πάγκο του Άρη έπειτα από μια σειρά ατυχών αποτελεσμάτων. Το καλοκαίρι του 2011 ανέλαβε προπονητής της ισπανικής Ρασίνγκ Σανταντέρ.
Σε συμφωνία με τον Έκτορ Ραούλ Κούπερ ανακοίνωσε ότι ήρθε η ποδοσφαιρική ομοσπονδία της Αιγύπτου στις 2 Μαρτίου 2015 για την ανάληψη της τεχνικής ηγεσίας της εθνικής ομάδας της χώρας.Σύμφωνα με την ανακοίνωση της ποδοσφαιρικής ομοσπονδίας της Αιγύπτου, το συμβόλαιο του Έκτορ Ραούλ Κούπερ θα ανανεωθεί μόνο σε περίπτωση που η χώρα της Βορείου Αφρικής καταφέρει να προκριθεί στην τελική φάση του Μουντιάλ του 2018, που θα διεξαχθεί στα γήπεδα της Ρωσίας.